Ing wayah subuh tanggal 1 Oktober 1965, anggota Gerakan 30 September kang dibawahi Sersan Mayor Surono mlebu omahé Sutoyo ing Jalan Sumenep, Menteng, Jakarta Pusat liwat garasi ing sisih omah. Wong-wong mau meksa njaluk kunci, mlebu omah lan kandha yèn Sutoyo ditimbali déning Présidhèn Sukarno. Sutoyo banjur digawa menyang markas obahan ing Lubang Buaya. Ing panggonan iki Sutoyo diprejaya lan jasadé dibuwang menyang sumur tuwa. Jasadé kasil diketemokaké tanggal 4 Oktober lan sabanjuré disarèkaké kanthi pakurmatan ing Taman Makam Pahlawan Kalibata, diunggahaké pangkat dadi Mayor Jendral lan dianugerahi gelar Pahlawan Revolusi.